P6_TA(2006)0358

Olukord Zimbabwes

Euroopa Parlamendi resolutsioon olukorra kohta Zimbabwes

Euroopa Parlament,

- võttes arvesse oma 15. jaanuari 2004. aasta [1], 16. detsembri 2004. aasta [2] ja 7. juuli 2005. aasta [3] resolutsioone;

- võttes arvesse nõukogu 30. jaanuari 2006. a ühist seisukohta 2006/51/ÜVJP, millega pikendatakse Zimbabwe vastu suunatud piiravaid meetmeid 20. veebruarini 2007 [4];

- võttes arvesse komisjoni 15. juuni 2005. aasta määrust (EÜ) nr 898/2005 [5], millega täiendatakse nende Zimbabwe elanike nimekirja, kelle vastu on suunatud piiravad meetmed;

- võttes arvesse rahvusvahelise kriisirühma 24. augusti 2006. aasta raportit "Zimbabwe: opositsiooni strateegia";

- võttes arvesse kodukorra artikli 115 lõiget 5,

A. arvestades, et Zimbabwe humanitaar-, poliitiline ja majanduslik olukord halveneb jätkuvalt nn "Operatsioon Murambatsvina" (Rämps välja) käigus, olles põhjustanud 700000 inimese vaesumise ning seades 4 miljonit zimbabwelast näljaohtu ja sõltuvusse toiduabist, samas kui poliitiline tagakiusamine areneb kiires tempos edasi;

B. arvestades, et Zimbabwe valitsus on esitanud sidevahendite pealtkuulamise eelnõu, mis lubab sõjaväel, luureteenistustel, politseil ja presidendi kantseleil jälgida elektroonilist kirjavahetust, interneti kasutamist ja telefonikõnesid;

C. arvestades, et 26. novembril 2005. aastal toimunud senati valimised oli poliitiliselt üleolev käik, mille eesmärgiks oli Zanu-PFi autoritaarse võimu ühtne kindlustamine Zimbabwes;

D. arvestades, et Zimbabwe peamine poliitiline opositsioon - Liikumine Demokraatlike Muutuste Eest (MDC) - lõhenes kahetsusväärselt 2005. aasta oktoobris kaheks;

E. arvestades, et Aafrika areng on lääne demokraatiate prioriteediks; siiski tunnistades, et ainuüksi abisaadetistega ei saavutata midagi märkimisväärset ning Aafrika valitsustelt oodatakse demokraatiale ja õigusriigile pühendumist ning inimõiguste austamist;

F. arvestades, et Zimbabwes on maailma kõrgeim inflatsiooni tase ja tööpuudus ulatub üle 70%;

G. tunneb muret kuna inimõigusorganisatsioonide raportites märgitakse, et Zimbabwest pärit ümberasujad on haavatavad väärkohtlemise ja kuritarvitamise suhtes Lõuna-Aafrikas;

H. arvestades, et Aafrika Liit, Lõuna-Aafrika Arengunõukogu (SADC) ja eelkõige Lõuna-Aafrika ei ole suutnud seista vastu taunimisväärsele Mugabe režiimile;

1. mõistab hukka Mugabe diktatuuri Zimbabwe elanike julma rõhumise eest ning väljendab sügavat pettumust Aafrika Liidu, Lõuna-Aafrika Arengunõukogu ja Lõuna-Aafrika keeldumise üle võtta kindlam seisukoht kuritahtliku režiim suhtes ning suutmatuse üle nõuda Zimbabwe valitsuselt taktika muutmist ja demokraatia ning õigusriigi taastamist;

2. nõuab, et Mugabe režiim täidaks oma lubadust pakkuda peavarju kõigile neile, keda sunniti metsiku "Operatisoon Murambatsvina" käigus oma kodudest lahkuma;

3. kahetseb, et Zimbabwe edusamme võitluses HIV ja AIDSiga õõnestab valitsuse kuritahtlik tegevus, sealhulgas kodudest väljatõstmise programm, takistades seeläbi juurdepääsu arstiabile ning ebapiisav sotsiaalhoolekandepoliitika, mis on veelgi suurendanud aidsihaigete haavatavust;

4. märgib murelikult, et Zimbabwes on hetkel üks maailma suuremaid HIV-AIDSi epideemiaid, mille käigus sureb nädalas rohkem kui 3200 inimest; nõuab, et Zimbabwe valitsus võtaks viivitamatult kasutusele meetmed, et parandada juurdepääsu retroviiruse vastasele ravile, mida praegu saab ainult 8% nakatanutest;

5. keeldub tunnustamast Zimbabwe hiljuti loodud "Senatit", kuna valimistest võttis osa ainult 15% Zimbabwe elanikkonnast ning valimisvõit Zanu-PFile oli tagatud juba enne valimisi;

6. nõuab teabevahetuse pealtkuulamist, terrorismi tõkestamist ning valitsusväliseid organisatsioone käsitlevate õigusaktide tagasivõtmist, kuna neid hakatakse tõenäoliselt kasutama Mugabe režiimi vastaste mahasurumise ettekäändena;

7. väljendab kartust Mugabe režiimi varjatud katsete üle kehtestada kontroll Zimbabwe Punase Risti (ZRCS) üle, sundides tööle võtma režiimi liikmeid või toetajaid; märgib, et Zimbabwe Punase Risti peamised toetajad on Taani, Ühendkuningriik ning teised liikmesriigid; kardab, et kõnealune tegevus võib kaasa tuua Zimbabwe Punase Risti toiduabi kasutamise poliitilise relvana, mille tõttu paljud sotsiaalselt kaitsetud zimbabwelased jäävad ilma vajalikust abist;

8. nõuab tungivalt, et Mugabe režiim ei tohi 2010. aasta jalgpalli maailmameistrivõistluste ettevalmistavat faasi ega võistlust ära kasutada majandusliku kasu või propaganda eesmärgil; sellega seoses palub võõrustajariigil, Lõuna-Aafrikal ja FIFAl keelata Zimbabwel osalemast maailmameistrivõistluste eelsetel mängudel, võõrustada rahvusvahelisi sõpruskohtumisi või võõrustada üritusega seotud rahvusmeeskondi;

9. kutsub Robert Magubet üles järgima oma lubadust ning võimalikult ruttu loobuma võimust, kuna see on parim võimalus Zimbabwe ühiskonna, poliitika ja majanduse taaselustamiseks ning positiivsete üleminekuläbirääkimiste alustamiseks Zanu_PFi, Liikumine Demokraatlike Muutuste Eest (MDC) parteide ning teiste opositsioonijõudude vahel;

10. tervitab 26. augustil 2006. aastal Lõuna-Aafrikas toimunud (Liikumine Demokraatlike Muutuste Eest (MDC) kahe poliitilise tiiva vahelist kohtumist ning kutsub kõiki Mugabe režiimi vastaseid üles ühinema ja tagama, et nende tegevuse tulemusena oleks Zimbabwe elanikkonnal demokraatlik, esinduslik ja ühtne opositsioon, kes on igati valmis üle võtma valitsuse kohustusi ning tooma Zimbabwesse poliitilisi ja majanduslikke muutusi paremuse poole;

11. kiidab heaks Zimbabwe Ametiühingute Kongressi protesti Mugabe režiimi poolt Zimbabwe elanikele peale surutud kohutavate elamistingimuste üle ning nõuab, et protestimiitingud peaksid toimuma politsei vahelesegamiseta;

12. tunnistab, et ELi sanktsioonid Zimbabwe ja selle teatud isikute suhtes ei ole avaldanud soovitud mõju Zimbabwe vaesumise ja riigi elanikkonna kannatuste eest otseselt vastutavatele isikutele; palub komisjonil tagada, et kõik liikmesriigid rakendaksid kindlakäeliselt olemasolevaid piiravaid meetmeid, sealhulgas relvaembargot ning reisikeeldu, ja et nimetatud meetmed oleksid pigem ranged kui leebed;

13. lisaks kutsub nõukogu üles laiendama sanktsioonide ulatust ning täiendama praeguseks isikute nimekirja, kuhu praeguseks on kantud 120 isikut, lisades mitmeid Zimbabwe valitsuse ministreid, asetäitjaid ja kubernere, Zanu-PF liikmeid, toetajaid ja töötajaid, ning nende perekonnaliikmeid ja Zanu-PFiga seotud ärimehi ja teisi prominentseid isikuid;

14. palub Hiinal ja teistel riikidel, kes jätkuvalt toetavad ja varustavad Mugabe režiimi relvadega oma tegevusest loobuda ja ühineda rahvusvahelise üldsusega parema Zimbabwe ülesehitamise püüdlustes;

15. taunib tõsiasja, et samal ajal kui ÜRO taotleb Zimbabwele 257 miljoni USA dollari suurust humanitaarabi, on Mugabe režiim lõpetanud 240 miljoni USA dollari suuruse hanke kaheteistkümnele K-8 tüüpi sõjalennukile Hiinast; märgib lisaks, et Zimbabwe armee on teatanud 127 sõiduki soetamisest vanemohvitseridele ning kavandavast 194 sõiduki soetamisest lähikuudel;

16. nõuab tungivalt, et ÜRO Julgeolekunõukogu esitaks kiiremas korras raporti Zimbabwe inimõiguste ja poliitilise olukorra kohta;

17. kordab oma nõudmist Lõuna-Aafrika Arengunõukogule sulgeda piirkondlik rahutagamise koolituskeskus Harares ning viia see üle mõne teise Lõuna-Aafrika Arengunõukogu liikmesriigi territooriumile;

18. nõuab, et kogu Zimbabwele suunatud abi peab kohale jõudma valitsusväliste organisatsioonide kaudu ja jõudma inimesteni, kellele see mõeldud on ning Mugabe režiimi osalus kõnealuses protsessis peab olema minimaalne; väljendab pettumust, et EL rahastas 2005. aastal Zimbabwes seitset projekti kogumaksumusega 70 miljonit EUR ning lisaprojekte veel 2006. aastal, sealhulgas 3.7 miljoni EUR ulatuses ELi veerahastu kaudu ning nõuab komisjonilt kinnitust, et Mugabe režiimi ei saanud kõnealusest abist mingit tulu;

19. teeb presidendile ülesandeks edastada käesolev resolutsioon nõukogule, komisjonile, liikmesriikide valitsustele, G8 riikide valitsustele, Zimbabwe ja Lõuna-Aafrika valitustele ja parlamentidele, Rahvaste Ühenduse peasekretärile, ÜRO peasekretärile, Aafrika Liidu komisjoni ja täidesaatva kogu esimeestele, Pan-Aafrika Parlamendile, Lõuna-Aafrika Arengunõukogu peasekretärile ja FIFA presidendile.

[1] ELT C 92 E, 16.4.2004, lk 417.

[2] ELT C 226 E, 15.9.2005, lk 358.

[3] ELT C 157 E, 6.7.2006, lk 491.

[4] ELT L 26, 31.1.2006, lk 28.

[5] ELT L 153, 16.6.2005, lk 9.

--------------------------------------------------